ASAP วิ่งแรง 5% โบรกฯ มองกำไรปกติปี 61 โต 65% รับแผนขยายรถเช่า เคาะเป้า 13 บ.
ASAP วิ่งแรง 5% โบรกฯ มองกำไรปกติปี 61 โต 65% รับแผนขยายรถเช่า เคาะเป้า 13 บ. โดยล่าสุด ณ เวลา 11.20 น. อยู่ที่ระดับ 11.10 บาท เพิ่มขึ้น 0.50 บาท หรือ 4.72% สูงสุดที่ระดับ 11.10 บาท ต่ำสุดที่ระดับ 10.40 บาท มูลค่าการซื้อขาย 5.72 ล้านบาท
13 มี.ค. 2561

ผู้สื่อข่าวรายงานว่า ราคาหุ้น บริษัท ซินเนอร์เจติค ออโต้ เพอร์ฟอร์มานซ์ จำกัด (มหาชน) หรือ ASAP ณ เวลา 11.20 น. อยู่ที่ระดับ 11.10 บาท เพิ่มขึ้น 0.50 บาท หรือ 4.72% สูงสุดที่ระดับ 11.10 บาท ต่ำสุดที่ระดับ 10.40 บาท มูลค่าการซื้อขาย 5.72 ล้านบาท

ด้านนักวิเคราะห์ บล.เคทีบี (ประเทศไทย) ระบุในบทวิเคราะห์ แนะนำ “ซื้อ” ในราคาเป้าหมายที่ 13 บาท โดยคาดว่ากำไรจากการดำเนินงานปกติปี 2561 อยู่ที่ 147 ล้านบาท เพิ่มขึ้น 65% จากการขยายกองรถเช่า, การหาลูกค้าอย่างต่อเนื่อง โดยเฉพาะลูกค้าธุรกิจ และรายได้จากการขายรถมือสองที่เพิ่มขึ้นจากการขยายช่องทางการขายที่หลากหลาย
โดยเฉพาะ asap Auto Park ที่จะสามารถเริ่มให้บริการในช่วงครึ่งหลังของปี 2561 ซึ่งคาดว่าบริษัทจะมีรายได้จากการเช่าเพิ่มขึ้น อย่างไรก็ตามยังไม่คำนวณถึงรายได้ทางภาษีที่บริษัทจะได้รับกลับคืนจากการลงทุนซื้อรถเพื่อปล่อยเช่าในช่วงปี 2559-2560